**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

 plkst. 15:00

**2021. gada 9.februāris**

1. **Par Vides konsultatīvās padomes dalību tematiskajās darba grupās 2021. gadā** (Jana Simanovska, VKP priekšsēdētāja vietniece un Juris Jātnieks. VKP priekšsēdētājs);
2. **Par Eiropas Atveseļošanas un noturības mehānismu**, Jānis Rozītis, Pasaules dabas fonds;
3. **Citi jautājumi**
* Par Vides politikas pamatnostādnēm 2021.**-**2027.gadam uzjautāts VARAM VSV A.Ozolai atsūtīt aktuālāko dokumenta versiju, dokuments tiks atsūtīts pēc 15.februāra;
* Par Sāls izmantošanas jautājums;
* Par VARAM atbildes vēstuli lūšu sakarā;
* VKP iekšienē gatavojam jautājumus pirms sarunas ar VARAM ministru A.T Plešu;
* Kā VKP sadarboties ar medijiem?!

**Sēdē piedalās:**

1. **Andis Liepa,** nodibinājums “Ķemeru Nacionālā parka fonds”;
2. **Alvis Birkovs,** biedrība, „Latvijas Makšķernieku asociācija”;
3. **Andis Mizišs**, biedrība „Vides fakti”;
4. **Dace Āriņa**, biedrība “Latvijas Atkritumu saimniecības asociācija”;
5. **Elita Kalniņa**, biedrība “Vides aizsardzības klubs”;
6. **Jana Simanovska,** biedrība “Ekodizaina kompetences centrs”;
7. **Lilija Apine,** biedrība „Zaļā brīvība”;
8. **Jānis Rozītis,** nodibinājums „Pasaules Dabas fonds”;
9. **Jānis Sprūds,** biedrība „Latvijas ezeri”;
10. **Juris Jātnieks,** nodibinājums “Teiču dabas fonds”;
11. **Kristīna Veidemane,** biedrība „Baltijas Vides forums”;
12. **Lelde Eņģele,** nodibinājums „Latvijas Dabas fonds”;
13. **Maija Medne**, biedrība „Latvijas Botāniķu biedrība”;
14. **Olga Meļņičenko,** biedrība „Latvijas Vides pārvaldības asociācija”;
15. **Ineta Eglīte,** Latvijas Biškopības biedrība;
16. **Iluta Daukšane**, Ezeru un purvu izpētes centrs;
17. **Viesturs Ķerus**, biedrība „Latvijas Ornitoloģijas biedrība”;
18. **Iluta Dzene**, biedrība “Baltijas krasti”;

**Sēdē nepiedalās:**

1. **Laura Auliciema**, biedrība “Zerro Waste”;
2. **Sintija Graudiņa - Bombize** “Vides izglītības fonds”;

**Citi pārstāvji:**

**Mairita Strādere,** Baltijas Ģeologu asociācija;

**Astrida Notte,** Latvijas Ainavas

**VARAM pārstāvji:**

**Alda Ozola,**

**Daiga Vilkaste,**

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs

1. **Par Vides konsultatīvās padomes dalību tematiskajās darba grupās 2021. gadā**

Jana Simanovska ierosināja, ka būtu nepieciešams pārskatīt un precizēt pagājušajā sasaukumā izveidotās tematiskās VKP darba grupas, kā arī precizēt tur esošo pārstāvniecību.

Turpmāk VKP tematiskās darba grupas varētu būt sekojošas:

*Aprites ekonomikas darba grupa (atkritumi, ekodizains*) – **Dace Āriņa,** Jana Simanovska, Līga Brūniņa, Jānis Rozītis, Elita Kalniņa, Lilija Apine, Laura Auliciema.

*Bioloģiskās daudzveidības (vai dabas) aizsardzības darba grupa* – **Lelde Eņģele**, Juris Jātnieks, Jānis Rozītis, Viesturs Ķerus, Līga Brūniņa, Maija Medne, Iluta Daukšane, Andis Liepa.

*Ūdens un ūdens bioloģisko resursu pārvaldības un apsaimniekošanas darba grupa* – **Kristīna Veidemane,** Alvis Birkovs, Jānis Sprūds, Elita Kalniņa, Lelde Eņģele, Jānis Rozītis, Juris Jātnieks, Jana Simanovska.

*Gaisa aizsardzības darba grupa –* **Aiga Kāla,** Elita Kalniņa, Jānis Sprūds.

*Klimata pārmaiņu un enerģētikas darba grupa* – **Olga Meļņičenko**, Jānis Rozītis, Laura Auliciema, Lilija Apine, Lilija Apine, Iluta Daukšane,

*Ķīmisko vielu un pesticīdu darba grupa –* **Jana Simanovska**, Ineta Eglīte, KristīnaVeidemane (Ingrīda Brēmere), Elita Kalniņa, Līga Brūniņa (Iluta Dzene), Laura Auliciema.

*Finanšu un ekonomisko instrumentu darba grupa* **– Līga Brūniņa**, Lilija Apine, Jānis Rozītis, Jana Simanovska, Juris Jātnieks,

*Vides monitoringa darba grupa –* **Viesturs Ķerus,** Olga Meļņičenko (Aiga Kāla), Jana Simanovska, Kristīna Veidemane.

*Vides komunikācijas darba grupa* **- Andis Mizišs**, Jana Simanovska, Līga Brūniņa, Juris Jātnieks.

Kā arī jāpārskata VKP pārstāvju dalību citās padomēs, darba grupās sarakstu, kur tika deleģēti pārstāvēt VKP intereses. To nepieciešams kopīgi aktualizēt un ievietot ministrijas mājas lapā.

Šo sarakstu precizējam google drive izveidotajā failā attālināti, un ne šodienas sanāksmes laikā.

Elita Kalniņa norādīja, ka no VKP viņa un Lelde Eņģele tika deleģētas Lielo projektu uzraudzības darba grupā, ko bija izveidojusi VARAM. Iespējams būtu jāsaprot, vai un kad darba grupa varētu tikt sasaukta. Jo cik zināms nekas vēl ar lielo projektu īstenošanas procesiem nav noslēdzies.

Jana Simanovska, piebilda, ka iespējams par šo jāsazinās ar VSV A.Ozolu, lai uzzinātu par padomes tālāko darbu.

***Juris Jātnieks norādīja, ka par VKP pārstāvniecību citās padomēs un darba grupās google drive failā nepieciešamo informāciju VKP pārstāvjiem jāaktualizē līdz nākamajai marta sanāksmei.***

Alvis Birkovs norādīja, ka attiecībā uz vides komunikāciju jau kādu laiku atpakaļ tika rosinājis padomāt, piemēram, Vides faktos, kur iespējams katrā raidījumā būtu viens teikums par VKP darbu, pozīciju, nostāju utt., info par nosūtīto vēstuli, atzinumu, kādā no jautājumiem. Tas ko novērojis iepriekšējā gadā, ka ir ļoti izteiktas viedokļu atšķirības, kas pastāv starp ministriju un VKP visdažādākajās jomās, tāpēc VKP viedokli būtu svarīgi izteikt.

Andis Mizišs akcentēja, ka ir bijuši raidījumi, kur VKP ir akcentēts tieši atsevišķu sižetu formā un konkrēto aktualitāšu ietvaros. Bet attiecībā par šādu regulāro sleju, jāskatās, lai tā nekļūtu formāla un garlaicīga. Ir jēga to darīt, kad ir patiešām aktuāls un svarīgs jautājums. To, protams, var darīt. Tas ir atbalstāms.

1. **Par Eiropas Atveseļošanas un noturības mehānismu**.

Jānis Rozītis informēja, ka ir noslēdzies Latvijas Atveseļošanas un noturības mehānisma pirmais posms. 9.februārī FM ir šo plānu iesniegusi caurskatīšanai EK. Reizē ar iesniegšanu EK sāksies arī publiskās apspriešanas process. Līdz 9.martam vides NVO, un citi interesenti var izteikties un paust savus priekšlikumus šai plāna versijai.

Pirms diviem mēnešiem VKP tika sniegta FM prezentācija par šo finansējuma sadalījumu. Pēc būtības nekas nav mainīts no iepriekš stāstītā. Vai varam būt absolūti droši, ka šis finansējums tiks virzīts uz reformām un aprites ekonomikas virzienā? Pasaules dabas fonds ar Zaļo brīvību ir nosūtījuši vēstuli FM, Ministru prezidentam, gan arī Pārresoru koordinācijas centram norādot to, ka šim finansējumam ir jābūt reformējošam un investīcijām ir jābūt virzītām uz klimata neitralitāti, aprites ekonomiku un dzīvās dabas kaitējuma samazināšanu. Atbilde tika saņemta, ka tieši šim arī šis finansējuma tiks novirzīts. Visbūtiskākais ir šie 37% tieši klimata pasākumiem, kam tieši šī nauda tiek novirzīta. Viena no prioritātēm noteikti būtu biometāns, otra lieta **-** mobilitātes projekts, kā arī pielāgošanās vides pārmaiņām. Līdz 30.aprīlim Latvijai jāiesniedz savas piedāvājuma versija Eiropas komisijai.

Juris Jātnieks norādīja, ka šis process ir patiešām svarīgs, valstiski svarīgi būs kā Latvija šo finansējums izmantos un cik no tā tiks atvēlēts vides aizsardzībai.

Jānis Rozītis piebilda, ja kāda no VKP patiešām ir vēlme ļoti iedziļināties tieši šī jautājuma sakarā, kas attiecās uz Eiropas Atveseļošanas un noturības mehānismu, tad būtu arī aktīvi jāseko līdzi. Pieļauj, ka Pasaules dabas fonds aktīvi sekos līdzi visiem šiem procesiem arī turpmāk.

1. **Citi jautājumi**

Juris Jātnieks informēja, ka aktuālā dokumenta Vides politikas pamatnostādņu versija varētu tikt izsūtīta VKP pēc 15.februāra.

\*\*\*

Jānis Sprūds informēja, ka īsti virzība izskatās Sāls izmantošanas jautājumā vismaz kas attiecās uz ietvju uzturēšanu šķiet pamazām virzās pareizajās sliedēs

Juris Jātnieks norādīja, ka šis lielā mērā ir atkarīgs no Rīgas pilsētas politiskās vadības un uz ko patiešām tiek liktas lielas cerības un vides lietas Rīgā patiešām virzīsies pareizajā virzienā cik nu tas iespējams ar tiem līdzekļiem un personālresursiem, kas ir pieejami.

Andis Liepa informēja, ka uz VKP sūtīto vēstuli lūšu sakarā ir saņemta no ZM un arī no VARAM puses. Vēstulēs diemžēl nekas neliecināja par ieinteresētību un atbalstu kaut ko mainīt. Atbildot uz VKP vēstuli daudzi būtiski jautājumi netika apskatīti. Var izteikt nožēlu, ka neiekļaujamies Baltijas valstu kontekstā. Vajadzētu arī VKP kolēģu viedokli, ko šajā sakarā varētu darīt.

\*\*\*

Juris Jātnieks informēja, ka plānota tikšanās ar ministru, kur nepieciešams sagatavot jautājumus. Jautājumu sagatavošanā jāiesaistās visiem VKP pārstāvjiem, salikt vienā google doc.

Galvenais jautājums, protams ir ministrijas prioritātes pie kurām šogad plānots strādāt, kā arī skatoties jau trīs gadu periodā. Tikšanās ar ministru paredzēta 19.februārī, un vēlākais līdz 17.februārim jābūt apspriestiem un nosūtītiem no VKP ministrijai.

**Nākamā VKP sēde – 19.februāris tikšanās ar ministru**

**Nākamā VKP sēde -9.marts**

VKP attālinātās sēdes vadītājs /Juris Jātnieks

VKP attālinātās sēdes protokoliste /Ilze Trušinska/